સલમાનખાનની થોડા સમય પહેલાં જ આવેલી ફિલ્મ ‘પ્રેમ રતન ધન પાયો’માં તેની હીરોઇન સોનમ કપૂર એક સમયે સલમાનને અંકલ કહીને બોલાવતી હતી. સલમાનની આગામી ફિલ્મ ‘સુલતાન’માં તેની સાથે તેનાથી અડધી ઉંમરની હીરોઇન અનુષ્કા શર્મા જોવા મળશે. સની દેઓલ અને અજય દેવગણ જેવા હીરો પણ આમાં પાછળ નથી રહ્યા. સની ઘણીવાર પોતાની જોડી તેનાથી અડધી ઉમરની હીરોઇનો સાથે બનાવી ચૂક્યો છે, જેમ કે ‘ઘાયલ’ની સિક્વલમાં તેની હીરોઇન સોહા અલી ખાન હતી. ફિલ્મ ‘સિંઘ સાહેબ-ધ ગ્રેટ’માં તેની હીરોઇન ઉર્વશી રૌતેલા હતી, જેમાં ઉર્વશી માત્ર ૧૯ વર્ષની હતી અને સની પ૭ વર્ષનો હતો. આ જોડીનો ફિલ્મ ઇન્ડસ્ટ્રીની સૌથી અટપટી જોડીઓમાં સમાવેશ થાય છે. સનીએ વધુ એક ડબ્બાબંધ ફિલ્મ અને ‘આઇ લવ ન્યૂ યર’માં પણ આવું જ કંઇક કર્યું હતું. ‘આઇ લવ ન્યૂ યર’માં તેની હીરોઇન કંગના રાણાવત હતી.